A hevii ngeendam nduumiizam?
Xamol: A hevii ngeendam nduumiizam?
Nooto: Baybul hollii zatal laavngal ngal ngeendam nduumiizam. Arannde, annden en ngazanii Jawmiraawo junuuba: "Ngam en fuu en ngazii junuuba en ndullii yerduye Jawmiraawo " (Ruumanko’en 3:23). En fuu en ngazii ko mettata Jawmiraawo, kanjum wazi haandi eltee’en. Nde ni junuuba meezen zi Jawmiraawo duumiizo ngazanzen-zi, nden kan eltoo nduumiingo hexanta’en. "Njobdi junuuba yo mayde, amma caahu Jawmiraawo zum ngeendam nduumiizam e laawol Yeesu Jaagorzo meezen " (Ruumanko’en 6:23).
Amma ni, Yeesu almasiihu, mo wazaayi junuuba (1 Biturus 2:22), Vizzo Jawmiraawo duumiizo warti gorko (Yohana 1:1,14) nden o maayi ngam yova aybe meezen. "Jawmiraawo holliri yidde Maako to meezen e ngo’ol laawol: enen ve junuubaaji, Yeesu maayi ngam meezen " (Ruumanko’en 5:8). Yeesu almasiihu maayii dow kuroswal (Yohana 19:31-42), o hoo’I elto ngo haandi ngazanee’en (2 Korintiyanko’en 5:21). Nyalze tati vaawo zon O finti (1 Korintiyanko’en 15:1-4), nihi hollii o jaalake junuuba e mayde. "Nder baawze Maako en ndanyaama nder yelo heso e laawol fintuki Yeesu " (1 Biturus 1:3).
E nuzzinol, doole meezen ngaylen numo meezen dow Almasiihu – kano O moye, ko O wazi, e ngam zume – ngam ceeta (Kuuze Nulaave 3:19). To en nuzzinii-Mo, yerdaaki mayde maako dow kuroswal ngam o yova junuubaaji meezen, en njaafeteeve nden keven alkawal ngeendam nduumiizam zam Dow. "Nde Jawmiraawo yizi duuniyaaru O hokki vizzo Maako tak ngam nuzzinzo e Maako lallataa amma o heavy ngeendam nduumiizam " (Yohana 3:16). "To a wi’I e hunndoko maaza, 'Yeeso e Jaagorzo,' nden a nuzzinii nder vernde maaza Jawmiraawo fintinii-mo, a hisay " (Ruumanko’en 10:9). Nuzzino tan nder kuugal Yeesu timmini dow kuroswal zum zatal goonga ngal ngeendam nduumiizam! "Ngam e barke kisnazaa, dow laawol nuzzinol – nden naa e baawze moozon, zum caahu tan ngu Jawmiraawo – naa e kuuze, ngam non walaa haala mantitaaki " (Efiisiyanko’en 2:8-9).
To a yizi java Almasiihu yo Ceetoowo maaza, ndaa do’a ngokka. Anndutu, do’oraaki do’a ka’a malla do’a fuu hisnete. Yerdaaki Almasiihu hisnete junuuba. Kanka ka’a do’a zum laawol holluki Jawmiraawo nuzzinol maaza to Maako nden ngettaa-Mo ngam ceeta O ceeti-ma. "Jawmiraawo, e mi anndi mi wazaniima junuuba kadin haandi mi eltee. Amma Yeesu Almasiihu hoo’I elto ngon dow muuzum ngam non to nuzzinii e Maako mi jaafeteezo. Mi yerdake e Maaza ngam mi heva ceeta. Mi yettii e barke Maaza cemmbizze e yaafuye – caahu ngeendam nduumiizam! Aamiina!"
A havvii niyya dow Yeesu ngam ko njannguza zo’o? To non, kusu nyo’’u dow "Mi javii Yeesu Almasiihu hannde " dow pezel to les.
A hevii ngeendam nduumiizam?
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn